OʻZBEKISTON RESPUBLIKASI VAZIRLAR MAHKAMASINING “AVTOMOBILDA YUK TASHUVCHILARNING OʻZBEKISTON RESPUBLIKASI HUDUDIGA KIRISHLARI, BOʻLISHLARI, YUK OLIB OʻTISHLARI VA UNDAN CHIQIB KETISHLARI TARTIBI TOʻGʻRISIDA” 1995-YIL 11-YANVARDAGI 11-SON QARORIGA QOʻSHIMCHALAR VA OʻZGARTIRISHLAR KIRITISH HAQIDA
(resolution, 2002-12-10)

Oʻzbekiston Respublikasining umumiy foydalanishdagi avtomobil yoʻllari tarmogʻini yanada rivojlantirish va takomillashtirish, shuningdek yoʻl ishlarini mablagʻ bilan taʼminlashni yaxshilash maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining “Avtomobilda yuk tashuvchilarning Oʻzbekiston Respublikasi hududiga kirishlari, boʻlishlari, yuk olib oʻtishlari va undan chiqib ketishlari tartibi toʻgʻrisida” 1995-yil 11-yanvardagi 11-son qaroriga (Oʻzbekiston Respublikasi Vazirlar Mahkamasining 1995-yil 5-apreldagi 121-son qarori tahriridagi) quyidagi oʻzgartirish va qoʻshimchalar kiritilsin: a) 5-bandning birinchi xatboshi quyidagi tahrirda bayon etilsin: “Avtotransport vositalarining Oʻzbekiston Respublikasiga kirish hujjatlarini rasmiylashtirganlik uchun stavka va kirganligi uchun toʻlov, viza va boj yigʻimlaridan tashqari, 250 AQSh dollari miqdorida belgilansin”; b) qaror quyidagi mazmundagi 15-band bilan toʻldirilsin: “15. Xorijiy davlatlar ogʻir yukli va katta hajmli transport vositalarining Oʻzbekiston Respublikasi hududi boʻylab yurishi uchun toʻlovlar toʻgʻrisidagi Nizom 6-ilovaga muvofiq tasdiqlansin. Belgilab qoʻyilsinki, chet davlatlar ogʻir yuk koʻtaruvchi va katta hajmli transport vositalarining Oʻzbekiston Respublikasi hududi boʻylab yurishidan tushgan mablagʻlar Respublika yoʻl fondiga oʻtkaziladi”. 15-band 16-band deb hisoblansin; 2. Oʻzbekiston Respublikasi Vazirlar Mahkamasining “Oʻzbekiston Respublikasi Vazirlar Mahkamasining 1995-yil 11-yanvardagi 11-son qarorini qisman oʻzgartirish toʻgʻrisida” 1995-yil 2-avgustdagi 308-son qarori oʻz kuchini yoʻqotgan deb hisoblansin. 3. Mazkur qaror 1997-yil 1-yanvardan kuchga kiritiladi. 1. Yoʻllar va sunʼiy inshootlarning tezda eskirishiga sabab boʻluvchi hamda qatnovda xalal berishni vujudga keltiruvchi ogʻir yukli va katta hajmli transport vositalarining yurishi uchun toʻlovlar ularni saqlash, taʼmirlash, oʻtkazib yuborishlarni tashkil etish va harakat xavfsizligini taʼminlash boʻyicha qoʻshimcha ish hajmlarini qoplash xarajatlari bilan aniqlanadi. Ogʻir yukli va katta hajmli transport vositalarining umumiy foydalanishdagi yoʻllar boʻylab yurishi uchun toʻlovga quyidagilar kiradi: marshrutni kelishib olish va yurishga ruxsatnomani rasmiylashtirish uchun toʻlov; transport vositasi umumiy haqiqiy vaznining yoʻl qoʻyiladigan umumiy vazndan oshib ketganligi uchun toʻlov; gʻildirak oʻqi haqiqiy nagruzkalarining yoʻl qoʻyiladigan yoʻl konstruksiyalaridan oshib ketganligi uchun toʻlov; transport vositasi hajmlarining oshib ketganligi uchun toʻlov. Yigʻimlardan katta hajmli va ogʻir yukli transport vositalarining yurib oʻtishi tufayli vujudga kelgan yoʻllar va inshootlarni taʼmirlash, saqlash boʻyicha qoʻshimcha ish hajmlarini bajarishda, oʻtkazib yuborishlarni tashkil etishda va harakat xavfsizligini taʼminlashda foydalaniladi. 2. Ruxsatnomasiz yurib oʻtganlik uchun transport vositasi egasidan yurib oʻtish uchun toʻlovning oʻn baravari miqdorida qoplov puli undiriladi. 3. Yoʻl harakati qoidalariga yoxud tashuvlarni amalga oshirish shartlariga rioya qilmaslik tufayli yoʻllarga va yoʻl inshootlariga zarar yetkazganlik uchun transport vositasi haydovchisi amaldagi qonunchilikka muvofiq javobgar boʻladi. 4. Agar yoʻllarga va inshootlarga yetkazilgan zarar katta hajmli va ogʻir yukli transport vositalari kelishilgan qatnov marshruti boʻyicha, Yoʻl harakati qoidalariga rioya etgan holda yurib oʻtganda roʻy bersa, u holda javobgarlik va zararni toʻlash, amaldagi qonunchilikka muvofiq, qatnov marshruti kelishib olingan tashkilot zimmasiga tushadi. 5. Katta hajmli va ogʻir yukli transport vositalarini Davlat avtomobil nazorati patrul avtomobillarining kuzatib borganligi uchun toʻlov ushbu Nizom bilan tartibga solinmaydi. Ushbu toʻlov transport vositalari egalaridan Davlat avtomobil nazorati bilan tuzilgan shartnoma asosida undiriladi. 6. Transport vositasi umumiy haqiqiy vaznining yoʻl qoʻyiladigan vazndan koʻpligi uchun toʻlov miqdori jadvaldagi tariflarga muvofiq belgilanadi. Ogʻir yukli transport vositalari avtomobil yoʻllari boʻylab yurib oʻtganda gʻildirak oʻqi haqiqiy nagruzkasining yoʻl qoʻyiladigan miqdordan ortiqchaligi uchun toʻlov nagruzkasi ortiqcha boʻlgan har bir oʻq uchun 2-jadvaldagi tariflarga muvofiq undiriladi. 7. Transport vositalari hajmlarining ortiqchaligi uchun toʻlov yurib oʻtilgan 1 km yoʻl uchun 0,15 AQSh dollari miqdorida undiriladi. 8. Ogʻir yukli va katta hajmli transport vositalari tashuvlari uchun arizalarni koʻrib chiqish, marshrutni kelishib olish va ruxsatnomalar berish uchun toʻlovlar miqdori yoʻl organlari tomonidan ikkita tarif bir martalik va marshrutning 100 kilometri boʻyicha belgilanadi. Bir martalik tarifi AQSh dollarini tashkil qiladi. Marshrutning 100 kilometri uchun tarif 11 AQSh dollariga teng.